CELEX: C2004/201/09
Language: da
Date: 2004-08-07 00:00:00
Title: Domstolens dom (Femte Afdeling) af 22. juni 2004 i sag C-439/02, Kommissionen for De Europæiske Fællesskaber mod Den Franske Republik (Traktatbrud — søtransport — direktiv 95/21/EF — søfartssikkerhed — havnestatskontrol — utilstrækkeligt antal inspektioner)

7.8.2004   
            
            
               DA
            
            
               Den Europæiske Unions Tidende
            
            
               C 201/5
            
         
      DOMSTOLENS DOM
   
   (Femte Afdeling)
   af 22. juni 2004
   i sag C-439/02, Kommissionen for De Europæiske Fællesskaber mod Den Franske Republik (1)
   
   (Traktatbrud - søtransport - direktiv 95/21/EF - søfartssikkerhed - havnestatskontrol - utilstrækkeligt antal inspektioner)
   (2004/C 201/09)
   Processprog: fransk
   I sag C-439/02, Kommissionen for De Europæiske Fællesskaber (befuldmægtigede: K. Simonsson og W. Wils) mod Den Franske Republik (befuldmægtigede: G. de Bergues og P. Boussaroque), angående en påstand om, at det fastslås, at Den Franske Republik har tilsidesat de forpligtelser, der påhviler den i henhold til artikel 5, stk. 1, i Rådets direktiv 95/21/EF af 19. juni 1995 om håndhævelse over for skibe, der anløber Fællesskabets havne og sejler i farvande under medlemsstaternes jurisdiktion, af internationale standarder for skibes sikkerhed, for forureningsforebyggelse samt for leve- og arbejdsvilkår om bord (havnestatskontrol) (EFT L 157, s. 1), idet den ikke har gennemført et samlet årligt antal inspektioner, der svarer til mindst 25 % af det antal enkeltskibe, der anløb franske havne i 1999 og 2000, har Domstolen (Femte Afdeling), sammensat af afdelingsformanden, C. Gulmann, og dommerne S. von Bahr og R. Silva de Lapuerta (refererende dommer); generaladvokat: F.G. Jacobs; justitssekretær: R. Grass, den 22. juni 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat de forpligtelser, der påhviler den i henhold til artikel 5, stk. 1, i Rådets direktiv 95/21/EF af 19. juni 1995 om håndhævelse over for skibe, der anløber Fællesskabets havne og sejler i farvande under medlemsstaternes jurisdiktion, af internationale standarder for skibes sikkerhed, for forureningsforebyggelse samt for leve- og arbejdsvilkår om bord (havnestatskontrol), idet den ikke har gennemført et samlet årligt antal inspektioner, der svarer til mindst 25 % af det antal enkeltskibe, der anløb franske havne i 1999 og 2000.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 19 af 25.1.2003.